cyanic-selkie/wikianc huggingface dataset:
কোল্যাটেরাল (চলচ্চিত্র)
কোল্যাটেরাল (Collateral) হচ্ছে ২০০৪ সালে মুক্তিপ্রাপ্ত একটি অপরাধ চলচ্চিত্র। এতে মূল ভূমিকায় অভিনয় করেছেন টম ক্রুজ, এবং জেমি ফক্স। ছবিটি পরিচালনা করেছেন মাইকেল মান, এবং এটি লিখেছেন স্টুয়ার্ট বিটি।
চলচ্চিত্রটি চিত্রধারণের কাজ হয়েছে ক্যালিফোর্নিয়ার লস অ্যাঞ্জেলসে, যদিও মূল চিত্রনাট্যে নিউ ইয়র্ক সিটির উল্লেখ ছিলো। এইচবিও-এর আয়োজিত এক অনুষ্ঠানে পরিচালক মাইকেল মান বলেন যে, চলচ্চিত্রটির সমসীমা ছিলো ২৪ জানুয়ারি সন্ধ্যা সাড়ে ছয়টা থেকে ২৫ জানুয়ারি ভোর পাঁচটা চল্লিশ মিনিট পর্যন্ত।
চলচ্চিত্রটি টম ক্রুজের ব্যতীক্রমী খলনায়কমূলক ভূমিকার জন্য বিখ্যাত। এছাড়াও এ ছবিতে জেমি ফক্সের অভিনয়ও যথেষ্ট প্রশংসা লাভ করেছে। জেমি ফক্স এ চলচ্চিত্রে তার অভিনয়ের জন্য সেরা পার্শ্বঅভিনেতা হিসেবে একাডেমি পুরস্কারের মনোনয়ন লাভ করেছিলেন।
কারওয়াল নগর
কারওয়াল নগর (ইংরেজি:Karawal Nagar), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর ।
জনসংখ্যার উপাত্ত
ভারতের ২০০১ সালের আদমশুমারি অনুসারে কারওয়াল নগর শহরের জনসংখ্যা হল ১৪৮,৫৪৯ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কারওয়াল নগর এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
এ স্টেট অফ ট্রান্স ২০১৩
এ স্টেট অফ ট্রান্স ২০১৩ হল ডাচ ডিজে রেকর্ড প্রযোজক আরমিন ভ্যান বুরেনের একটি অ্যালবাম, যা ১৪ ফেব্রুয়ারি, ২০১৩ সালে প্রকাশিত হয়। এই সংকলনটি সিরিজের দশম সংকলন অ্যালবাম যা তার দ্বারা মিশ্রিত ও সংকলিত। এটি আর্মাডা মিউজিক লেবেলে প্রকাশিত হয়েছিল।
বাংলাদেশ টেক্সটাইল বিশ্ববিদ্যালয়
বাংলাদেশ টেক্সটাইল বিশ্ববিদ্যালয় (সংক্ষেপে যা বুটেক্স নামে অধিক পরিচিত) বাংলাদেশের বস্ত্র প্রকৌশল শিক্ষায় দেশের প্রথম ও একমাত্র সরকারি টেক্সটাইল বিশ্ববিদ্যালয়। ঢাকার উত্তর সিটি কর্পোরেশনের অন্তর্ভুক্ত তেজগাঁও শিল্পাঞ্চলে বুটেক্স ক্যাম্পাস অবস্থিত। উৎপাদনকেন্দ্রিক গবেষণা ও শিল্পায়নমুখী প্রতিষ্ঠানটি বস্ত্রপ্রকৌশল শিক্ষায় বাংলাদেশের প্রথম ও একমাত্র সরকারি বিশ্ববিদ্যালয়।
ইতিহাস
১৯২১ খ্রিস্টাব্দে ঔপনিবেশিক ব্রিটিশ শাসনামলে "ব্রিটিশ স্কুল অব উইভিং" নামে ঢাকার নারিন্দায় এই প্রতিষ্ঠানটি চালু হয়েছিল। পরবর্তীতে ১৯৩৫ সালে এর নাম পরিবর্তন করে রাখা হয় "পূর্ব বাংলা টেক্সটাইল ইন্সটিটিউট"।
ভারত উপমহাদেশে ব্রিটিশ শাসনামলের অবসান পরবর্তী সময়ে পাকিস্তান সরকারের হাতে নববিভক্ত তৎকালীন পূর্ব পাকিস্তান রাষ্ট্রের ক্ষমতা যাওয়ার পর ১৯৫০ সালে এই প্রতিষ্ঠানটির নাম পরিবর্তন করে রাখা হয় "পূর্ব পাকিস্তান টেক্সটাইল ইন্সটিটিউট"৷ এর কিছুকাল পর ১৯৬০ সালে প্রতিষ্ঠানটিকে তেজগাঁও শিল্পাঞ্চলের বর্তমান ক্যাম্পাসে স্থানান্তর করা হয়৷
বাংলাদেশের স্বাধীনতা সংগ্রাম পরবর্তী সময়ে ১৯৭৮ সালে এই প্রতিষ্ঠানটিকে সরকারের পক্ষ থেকে কলেজে (মহাবিদ্যালয়) রূপান্তর করা হয়; নতুন করে নামকরণ করা হয় "বস্ত্রকৌশল ও প্রযুক্তি মহাবিদ্যালয়" এবং ঢাকা বিশ্ববিদ্যালয়ের অধিভুক্ত করে এখানে চার বছর মেয়াদী ব্যাচেলর ইন সায়েন্স (বি.এস.সি.) ডিগ্রী কোর্স চালু করা হয়।
বাংলাদেশের চলমান অর্থনীতিতে পোশাক শিল্পের গুরুত্ব বিবেচনা করে তৎকালীন মাননীয় শিক্ষামন্ত্রী নুরুল ইসলাম নাহিদের উদ্যোগে ২০১০ সালে বস্ত্রকৌশল শিক্ষার এই প্রতিষ্ঠানটিকে বিশ্ববিদ্যালয়ে পরিণত করার প্রস্তাব করা হলে বিলটি জাতীয় সংসদে সর্বসম্মতিক্রমে পাস হয়। মহামান্য রাষ্ট্রপতির স্বাক্ষরের মাধ্যমে ২০১০ সালের ৫ই অক্টোবর "বাংলাদেশ টেক্সটাইল বিশ্ববিদ্যালয় বিল" চূড়ান্তভাবে পাস হয়, যা ২২ ডিসেম্বর, ২০১০ থেকে কার্যকর হয়। এ জন্য প্রতি বছর ২২শে ডিসেম্বর দিনটিকে "টেক্সটাইল বিশ্ববিদ্যালয় দিবস" হিসেবে পালন করা হয়ে থাকে। ২০১১ সালের ১৫ই মার্চ, গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা "বাংলাদেশ টেক্সটাইল বিশ্ববিদ্যালয়" তথা 'বুটেক্স' -এর আনুষ্ঠানিক উদ্বোধন করেন।
শিক্ষা কার্যক্রম
বুটেক্সে পাঁচটি অনুষদের অধীনে ১০টি বিষয়ের ওপর "বি.এস.সি. ইন টেক্সটাইল ইঞ্জিনিয়ারিং" কোর্স চালু রয়েছে, যা সর্বমোট ৮ সেমিস্টারে বিভক্ত৷ প্রতিবছর ৬ মাস অন্তর ২টি সেমিস্টার অনুষ্ঠিত হয়। সাধারণত বছরগুলোকে "লেভেল" এবং সেমিস্টার গুলোকে "টার্ম" বলা হয়; অর্থাৎ ৪টি লেভেল, ৮টি টার্ম পরীক্ষা অনুষ্ঠিত হয়ে থাকে।
বিশ্ববিদ্যালয়টিতে চালু থাকা অনুষদ এবং অধীনস্থ বিভাগ সমূহের নাম নিম্নে উল্লেখ করা হলো :
এছাড়াও বুটেক্সের অধীনে ৮টি বস্ত্রকৌশল মহাবিদ্যালয় (কলেজ) রয়েছে যেগুলো চার বছর মেয়াদি বি.এস.সি. ইন টেক্সটাইল ইঞ্জিনিয়ারিং ডিগ্রি প্রদান করে থাকে। প্রতিটি কলেজের শিক্ষা কার্যক্রম বুটেক্সের সিলেবাস অনুযায়ী পরিচালিত হয় এবং পাশের সনদপত্র বুটেক্স কর্তৃক প্রদান করা হয়। কলেজগুলো সম্পূর্ণরূপে বুটেক্স নিয়ন্ত্রিত।
বাংলাদেশ তাঁত শিক্ষা ও প্রশিক্ষণ ইন্সটিটিউট
বাংলাদেশ তাঁত শিক্ষা ও প্রশিক্ষণ ইন্সটিটিউট বুটেক্স অধিভুক্ত বস্ত্রকৌশল ক্ষেত্রের তৃণমূল পর্যায়ের একটি কারিগরি শিক্ষাপ্রতিষ্ঠান। প্রতিষ্ঠানটি বাংলাদেশ তাঁত বোর্ড কর্তৃক দেখভাল করা হয়। বস্ত্র অধিদপ্তরের নেতৃত্বে বাংলাদেশের ঐতিহ্যবাহী তাঁত শিল্পের সংরক্ষণ ও সম্প্রসারণ মূলক বিভিন্ন পদক্ষেপ ও যুগোপযুগী প্রকল্প বাস্তবায়নকার্যে বুটেক্সের কার্যকরী দিকনির্দেশনার আলোকে এই প্রতিষ্ঠানটি সর্বদাই সরব ভূমিকা পালন করে থাকে।
প্রতিষ্ঠান প্রাঙ্গণ
তেঁজগাও শিল্পাঞ্চল এলাকার সাতরাস্তার কোলঘেঁষে বুটেক্সের অবস্থান। শিক্ষাঙ্গনে প্রবেশের শুরুতেই চোখে পড়বে মূল ফটক ও অভ্যর্থনা তোরণ।
বুটেক্সে সকল শিক্ষা কার্যক্রম পরিচালিত হয় তার মূল শিক্ষা ভবন থেকে। এর ক্যাম্পাসে রয়েছে ১৫ তলা বিশিষ্ট "বঙ্গবন্ধু একাডেমিক ভবন"। ক্যাম্পাস চত্বরে বুটেক্সের রয়েছে কেন্দ্রীয় খেলার মাঠ।
সহশিক্ষা কার্যক্রম
শিক্ষার্থীদের উদ্যোগে গঠিত একাধিক ছাত্রসংগঠন বুটেক্স প্রাঙ্গণ জুড়ে সক্রিয় ভূমিকা পালন করে থাকে। তাদের সরব উপস্থিতিতে প্রায়শই ছোট্ট ক্যাম্পাসটি জীবনের আভা নিয়ে কোলাহল পূর্ণ হয়ে ওঠে। নানামুখী সহশিক্ষা কার্যক্রমের সাথে সম্পৃক্ত সকল সক্রিয় ছাত্রসংগঠন সমূহের নাম নিম্নে তুলে ধরা হলো:
আবাসন ব্যবস্থা
বাংলাদেশ টেক্সটাইল বিশ্ববিদ্যালয় (বুটেক্স) শিক্ষার্থীদের আবাসনের জন্য বিশ্ববিদ্যালয়ে মোট ৪টি আবাসিক হল রয়েছে। ছেলেদের জন্য রয়েছে তিনটি হল এবং মেয়েদের জন্য একটি। শহীদ আজিজ হল বুটেক্সের সবচেয়ে পুরাতন হল।
উপাচার্যগণ
নিম্নোক্ত ব্যক্তিবর্গ বাংলাদেশ টেক্সটাইল বিশ্ববিদ্যালয়ের উপাচার্য হিসেবে দায়িত্ব পালন করেন:
বিশ্ববিদ্যালয়ের অধিভুক্ত ইনস্টিটিউট ও কলেজসমূহ
বিশ্ববিদ্যালয়ের অধিভুক্ত ইনস্টিটিউট ও কলেজসমূহ:
নেপালের পতাকার তালিকা
এটি নেপালে ব্যবহৃত বর্তমান ও পূর্বের সমস্ত পতাকার তালিকা।
২০২১ কোপা আমেরিকা নকআউট পর্ব
২০২১ কোপা আমেরিকার নকআউট পর্ব ২০২১ সালের ২রা জুলাই কোয়ার্টার-ফাইনালের মাধ্যমে শুরু হয়ে হতে ১০শে জুলাই তারিখে ফাইনালের মাধ্যমে শেষ হয়েছে। এই পর্বেরও সকল খেলা ব্রাজিলে অনুষ্ঠিত হয়েছে। এই পর্বের কোয়ার্টার-ফাইনালে গ্রুপ এ-এর শীর্ষ ৪টি দল গ্রুপ বি-এর ৪টি দল মুখোমুখি হয়েছিল। অতঃপর কোয়ার্টার-ফাইনালের বিজয়ী ৪টি দল দুই সেমি-ফাইনালে মুখোমুখি হয়েছিল। সেমি-ফাইনালে পরাজিত দল তৃতীয় স্থান নির্ধারণী খেলায় এবং বিজয়ী দল ফাইনালে মুখোমুখি হয়েছিল। ২০২১ সালের ১০ই জুলাই তারিখে অনুষ্ঠিত ফাইনালে বিজয়ী দল (আর্জেন্টিনা) কোপা আমেরিকার শিরোপা জয়লাভ করেছে।
মূলত, ২০২০ সালের ৪ হতে ১২ই জুলাই তারিখ পর্যন্ত এই পর্বের সকল খেলা আর্জেন্টিনা এবং কলম্বিয়ায় অনুষ্ঠিত হওয়ার কথা ছিল। তবে ২০২০ সালের ১৭ই মার্চ তারিখে, দক্ষিণ আমেরিকায় করোনাভাইরাসের বৈশ্বিক মহামারীর কারণে এই আসরটি এক বছরের জন্য স্থগিত করা হয়েছিল।
নিম্নে তালিকাভুক্ত ম্যাচগুলোর সময় ব্রাজিল সময় অনুযায়ী উল্লেখ করা হয়েছে (ইউটিসি-৩)।
বিন্যাস
নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, তবে;
উত্তীর্ণ দল
উভয় গ্রুপের শীর্ষ চার স্থান অধিকারী দল নকআউট পর্বে খেলার জন্য উত্তীর্ণ হয়েছিল।
বন্ধনী
<section begin=বন্ধনী /><section end=বন্ধনী />
পেরু বনাম প্যারাগুয়ে
<section begin=কোয়ার্টার১ /><section end=কোয়ার্টার১ />
ব্রাজিল বনাম চিলি
<section begin=কোয়ার্টার২ /><section end=কোয়ার্টার২ />
উরুগুয়ে বনাম কলম্বিয়া
<section begin=কোয়ার্টার৩ /><section end=কোয়ার্টার৩ />
আর্জেন্টিনা বনাম ইকুয়েডর
<section begin=কোয়ার্টার৪ /><section end=কোয়ার্টার৪ />
ব্রাজিল বনাম পেরু
<section begin=সেমি১ /><section end=সেমি১ />
আর্জেন্টিনা বনাম কলম্বিয়া
<section begin=সেমি২ /><section end=সেমি২ />
তৃতীয় স্থান নির্ধারণী
<section begin=তৃতীয় /><section end=তৃতীয় />
জ্যাকি শ্রফ
জয়কিষাণ কাকুভাই "জ্যাকি" শ্রফ (জন্ম: ১ ফেব্রুয়ারি ১৯৫৭) একজন ভারতীয় চলচ্চিত্র অভিনেতা। তিনি বলিউডে প্রায় চার দশক ধরে কাজ করে চলেছেন। এ পর্যন্ত হিন্দি, কোঙ্কণী, কন্নড়, মারাঠি, ওড়িয়া, পাঞ্জাবী, বাংলা, মালয়ালম, তামিল ও তেলুগু ভাষায় তিনি প্রায় দুই শতাধিক চলচ্চিত্রে অভিনয় করেছেন।
প্রাথমিক জীবন
জ্যাকি শ্রফের জন্ম নাম জয়কিষাণ কাকুভাই শ্রফ। তার জন্ম ভারতের মহারাষ্ট্রের লাতুরে অবস্থিত উদগিরে। তার পিতা কাকুভাই হরিভাই শ্রফ গুজরাটের লোক ছিলেন আর মা রিতা হুরিন্নিসা ছিলেন কাজাখস্তানের উইঘুর জাতির অধিবাসী। তারা মুম্বাইয়ের মালাবর হিলের তিন বাত্তি এলাকায় বসবাস করতেন। প্রথমদিকে তিনি কিছু বিজ্ঞাপনচিত্রে মডেলিং করেন। পরবর্তীতে হিরো চলচ্চিত্রে অভিনয়ের সময় পরিচালক ও প্রযোজক সুভাষ ঘাই তার নাম জ্যাকি রাখেন। শ্রফ স্টার ওয়ানে প্রচারিত জাদু প্রতিযোগিতা ইন্ডিয়া'স ম্যাজিক স্টার-এর বিচারক ছিলেন। এটি ৩ জুলাই, ২০১০ থেকে শুরু হয়ে ৫ সেপ্টেম্বর, ২০১০-এ শেষ হয়।
কর্ম জীবন
জ্যাকি শ্রফ ১৯৮২ সালে দেব আনন্দের ছবি স্বামী দাদাতে অভিনয়ের মাধ্যমে তার চলচ্চিত্রজীবন শুরু করেন। ১৯৮৩ সালে তিনি সুভাষ ঘাইয়ের চলচ্চিত্র হিরো মীনাক্ষী শেষাদ্রি র বিপরীতে অভিনয় করেন। এই চলচ্চিত্রটি বেশ ভাল ব্যবসা করে। এরপরে তিনি সুভাষ ঘাইয়ের প্রায় সব চলচ্চিত্রেই যে কোন ভূমিকায় অভিনয় করেন। হিরোর পরে তার অন্দর বাহার, জানু, ইয়ুধ চলচ্চিত্রগুলি ব্যবসাসফল হয়। ১৯৮৬ সালে তিনি কর্ম চলচ্চিত্রে অভিনয় করেন যা সেই বছরের সবচেয়ে বেশি ব্যবসাসফল চলচ্চিত্র ছিল। তার অভিনীত চলচ্চিত্র দেহলিজ, সাচ্চে কা বোল বালা তেমন ব্যবসা করতে না পারলেও সমালোচকদের কাছে বেশ প্রশংসিত হয়। নকশা, সময়: হোয়েন টাইম স্ট্রাইকস ইত্যাদি চলচ্চিত্রে খলনায়কের চরিত্রেও অভিনয় করেছে জ্যাকি।
ব্যক্তিগত জীবন
১৯৮৭ সালের ৫ জুনে জ্যাকি শ্রফ তার দীর্ঘদিনের বান্ধবী আয়েশা দত্তকে তার জন্মদিনে বিয়ে করেন। আয়েশা দত্ত পরবর্তীতে একজন চলচ্চিত্র প্রযোজক হিসাবে আবির্ভূত হন। তারা দুজনে মিলে জ্যাকি শ্রফ এন্টারটেইনমেন্ট কোম্পানি নামে একটি মিডিয়া সংস্থা চালান। তারা যৌথভাবে সনি টিভির প্রায় ১০ শতাংশ শেয়ারের মালিক ছিলেন। পরবর্তীতে ২০১২ সালে তারা তাদের শেয়ার বিক্রয় করে দেন। এর মাধ্যমে সনি টিভির সাথে তাদের প্রায় ১৫ বছরের সম্পৃক্ততা শেষ হয়। তাদের একজন ছেলে ও একজন মেয়ে আছে। ছেলে টাইগার শ্রফ বলিউডের অভিনেতা ও মেয়ের নাম কৃষ্ণা শ্রফ। তিনি এশিয়ান অ্যাকাডেমি অব ফিল্ম অ্যান্ড টেলিভিশনের আন্তর্জাতিক চলচ্চিত্র ও টেলিভিশন ক্লাবের আজীবন সদস্য।
ওমানের ইতিহাস
থাম্ব|250x250পিক্সেল|নাখাল দূর্গ, ওমানের একটি শক্তিশালী দূর্গ ওমানে জনবসতির ইতিহাস প্রায় ১০০,০০০ বছরের পুরনো। এই অঞ্চল বাইরের শক্তির দ্বারা বারবার প্রভাবিত হয়েছে। বহিরাগত শক্তির মধ্যে রয়েছে বিভিন্ন আরব গোত্র, পর্তুগাল, এবং ব্রিটে ন। আফ্রিকার পূর্ব উপকূলের দ্বীপ জাঞ্জিবার একসময় ওমানের নিয়ন্ত্রণে ছিলো, জাঞ্জিবার ছিলো ওমানের একটি উপনিবেশ।
প্রাক-ঐতিহাসিক সময়
২০১১ সালে ডক্টর বিন জোভান ওমানে শতাধিক পাথরের তৈরী যন্ত্র আবিষ্কার করেছিলেন, যা সনাতন নুবিয়ান কমপ্লেক্সের বৈশিষ্ট্যবাহী। পূর্বে এই ধরনের নমুনা শুধুমাত্র সুদানে পাওয়া গিয়েছিলো। দুইটি আলোক বিকিরণের দ্বারা আরবিয় নুবিয়ান কমপ্লেক্সের বয়স হিসাব করা হয়েছে প্রায় ১০৬,০০০ বছর। এর দ্বারা প্রমাণিত হয় যে দক্ষিণ আরবে একটি স্বতন্ত্র গতিশীল প্রস্তরযুগীয় প্রযুক্তি ব্যাবস্থার বিকাশ হয়েছিলো, যা মেরিন আইসোটপের পঞ্চম পর্যায়ের প্রথম দিকের নিদর্শন। ডান|থাম্ব|প্রত্নতত্ত্ববিদরা দোফার পর্বতে খননকার্যে ব্যস্ত। তারা মধ্যবর্তী প্রস্তর যুগীয় নিদর্শন পেয়েছিলেন। ধারণা করা হয়, আফ্রিকা থেকে মানবজাতির পুরো বিশ্ব ছড়িয়ে যাওয়ার জন্য তাদের বাব-আল-মান্দাবের বাঁধা অতিক্রম করতে হয়েছিলো। সবুজ উপকূল বরাবর হেটে তারা আরব ও তারপর ইউরেশিয়ায় প্রবেশ করেছিলো। এটা সম্ভব হয়ে উঠবে যদি তখন ইয়েমেন ও দক্ষিণ ইরিত্রিয়ার মধ্যবর্তী সমুদ্র স্তর প্রায় ৮০ মিটার পর্যন্ত নিচে নেমে গিয়ে থাকে।   একটি স্তর ছিল যে সময় পৌঁছে একটি হিমবাহের stadial 60 থেকে 70 কা হিসেবে জলবায়ু ঠান্ডা erratically পৌঁছানোর শেষ হিমবাহের সর্বোচ্চ. থেকে 135,000 90,000 বছর আগে, ক্রান্তীয় আফ্রিকা ছিল megadroughts যা ঘটেছে, মানুষের কাছ থেকে জমি এবং সমুদ্রের দিকে shores, এবং তাদের বাধ্য করতে পার থেকে অন্য মহাদেশে.গবেষকরা ব্যবহার রেডিওকার্বন ডেটিং কৌশল পরাগ শস্য আটকে লেক-নিচে কাদা স্থাপন করার গাছপালা বেশি বয়সের মালাউই হ্রদ আফ্রিকা গ্রহণ নমুনা এ 300-বছর-অন্তর. নমুনা এ থেকে megadrought বার ছিল একটু পরাগ বা কাঠকয়লা পরামর্শ বিক্ষিপ্ত গাছপালা সঙ্গে সামান্য বার্ন করার জন্য. কাছাকাছি এলাকা, লেক মালাউই, আজ ব্যাপকভাবে বনভূমি ছিল একটি মরুভূমি প্রায় 135,000 90,000 বছর আগে.
ইসলাম গ্রহণ
ডান|থাম্ব|ধ্বংসাবশেষ, নিযওয়া ওমানে ৬৩০ সালেই ইসলাম প্রবেশ করে। তখন মোহাম্মাদ জীবিত ছিলেন। ৬৩২ সালে রিদ্দার যুদ্ধ এর মাধ্যমে ওমানের একত্রীকরণ ঘটে।
৭৫১ সালে ইবাদি মুসলমান, যারা খারেজিদের একটি মধ্যপন্থী শাখা, ওমানে একটি মতাদর্শ প্রতিষ্ঠা করে। অনেক বাঁধা সত্ত্বেও ইবাদি মতাদর্শ বিংশ শতাব্দীর মধ্যভাগ পর্যন্ত স্থায়ী ছিলো।
বর্তমানে ওমান হলো পৃথিবীর একমাত্র মুসলিম দেশ যেখানে ইবাদি মুসলিমরা সংখ্যাগরিষ্ঠ। "মধ্যপন্থী রক্ষণশীলতা"র জন্য ইবাদি মতাদর্শ বিখ্যাত। এই আদর্শের এক স্বতন্ত্র বৈশিষ্ট্য হলো এখানে শাসক পছন্দ করা হয় সাম্প্রদায়িক ঐক্যমত্য এবং সম্মতির দ্বারা।  একজন ইমাম বা নেতার কাছে সমস্ত ক্ষমতা অর্পণ করা হয়, ওলামা বা জ্ঞানী ব্যক্তি সেই নেতা নির্বাচন করে থাকেন। একজন  ব্যক্তি তখন নেতা হিসেবে চূড়ান্ত হয়ে যান যখন, তিনি উপজাতি নেতাদের বশ্যতা লাভ করেন এবং সাধারণ জনগণের কাছ থেকে বাইয়াত (আনুগত্যের শপথ) অর্জন করেন।
১৯৯০ এর দশক
১৯৯৬ সালের নভেম্বর মাসে সুলতান কাবুস "রাষ্ট্রের মৌলিক বিধি" উপস্থাপন করেন। এটিই হলো ওমানের প্রথম লিখিত "সংবিধান"। এই সংবিধান ইসলামি আইন ও প্রচলিত আইনের কাঠামোয় বিভিন্ন অধিকারের নিশ্চয়তা দিয়েছে। এই সংবিধানের মাধ্যমে, মন্ত্রী থাকাকালীন সময়ে কোন সরকারী শেয়ারহোল্ডিং সংস্থার কর্মকর্তা হওয়া যাবে না, এই আইনের কারণে দীর্ঘকাল ধরে চলে আসা দ্বন্দ্বের আংশিক সমাধান হয়েছে। এর সবচেয়ে বড় সফলতা হলো সুলতানের উত্তরাধিকার আইন বিধিবদ্ধ করা।
হরমুজ প্রাণালীর ওপর ওমানের কৌশলগত অবস্থান আছে। যা পারস্য উপসাগরের প্রবেশপথে প্রায় ৩৫ মাইল পর্যন্ত বিস্তৃত।আঞ্চলিক স্থিতিশীলতা ও নিরাপত্তার ব্যাপারে ওমান সর্বদা সচেতন থাকে। এ অঞ্চলের কাছাকাছি যেকোন আঞ্চলিক উত্তেজনা, ইরাক-ইরান দ্বন্দ্ব, রাজনৈতিক  ইসলামের সম্ভাব্য হুমকি ইত্যাদি বিষয়ে ওমানের উদ্বেগ রয়েছে। ইরাকের সাথে ওমান একটি কূটনৈতিক সম্পর্ক বজায় রেখেছিলো যখন তারা একই সাথে উপসাগরীয় যুদ্ধের সময় জাতিসংঘ জোটকেও সমর্থন দিচ্ছিলো। তারা উক্ত জোটে সৈন্য পাঠিয়েছিলো এবং তাদের দেশকে অস্ত্র ও রসদ সরবাহের জন্য উন্মুক্ত রেখেছিলো।
২০০০ এর দশক
২০০৩
সালের সেপ্টেম্বর মাসে ওমানের মজলিস আল-শুরার জন্য প্রায় ১ লক্ষ ওমানী নারী ও পুরুষ মিলে দুই জন নারীসহ মোট ৮৩ জন প্রার্থী নির্বাচিত করেন। ২৩০০ সালের ডিসেম্বর মাসে সুলতান কাবুস ৪৮ জনকে মজলিস আল  দাউলায় নিযুক্ত করেন। এটা তাদের দেশের রাষ্ট্রীয় পরিষদ। এই পরিষদে পাঁচজন নারী সদস্যও ছিলেন। পরিষদটি ওমানের দ্বিকক্ষীয় প্রতিনিধি পরিষদের উচ্চ কক্ষ হিসেবে কাজ করে।
আল সাইদের ব্যাপক আধুনিকায়ন প্রকল্পের ফলে দেশটি বাইরের দুনিয়ার জন্য উন্মুক্ত হয়ে যায় এবং যুক্তরাজ্য, মার্কিন যুক্তরাষ্ট্র এবং অন্য দেশের সাথে একটি দীর্ঘ-স্থায়ী রাজনৈতিক ও সামরিক সম্পর্ক স্থাপিত হয়। ওমানের মধ্যপন্থী, স্বাধীন পররাষ্ট্র নীতির লক্ষ্য হলো সব মধ্যপ্রাচ্যের দেশের সঙ্গে সুসম্পর্ক বজায় রাখা।
এন সোয়াসা কাট্রে
এন সোয়াসা কাট্রে (என் சுவாசக் காற்றே; আমার জীবনের নিঃশ্বাস) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। রোমান্টিক এই চলচ্চিত্রটির পরিচালক ছিলেন কে এস রবি; যিনি চলচ্চিত্রটির কাহিনীও লিখেছিলেন। অরবিন্দ স্বামী এবং ঈশা কোপিকর চলচ্চিত্রটির মুখ্য ভূমিকায় ছিলেন; প্রকাশ রাজ, রঘুবরণ এবং তালাইবিসাল বিজয়ও গুরুত্বপূর্ণ ভূমিকায় অভিনয় করেছিলেন। চলচ্চিত্রটির প্রযোজক ছিলেন তামিল চলচ্চিত্রে শিল্পে একদম নতুন প্রযোজক আর এম শেঠ এবং জে আনসার আলী যারা সঙ্গীত পরিচালক এ আর রহমান এর পরিচিত ছিলেন। ১৯৯৯ সালের ফেব্রুয়ারি মাসে চলচ্চিত্রটি মুক্তি পেয়েছিলো এবং মিশ্র প্রতিক্রিয়া এবং মোটামুটি ব্যবসাসফলের অধিকারী হয়েছিলো।
প্লট
আপাতদৃষ্টিতে অপরাধ জগৎ থেকে আসা একটি ছেলে অরুণ কম্পিউটার হ্যাকার এবং দিনের বেলা চোরের জীবনযাপন করে। তিনি যখন মধু এর সাথে তার কল্পিত সাক্ষাৎ করেছেন, তখন তিনি একটি নতুন পাতায় ফিরে যেতে চান কিন্তু অরুণের দুর্বৃত্ত ভাই, যিনি ছোট থেকেই তার নোংরা কাজগুলি করার জন্য তাকে ব্ল্যাকমেল করে আসছিলেন, সেভাবে ভাবেন না। তাদের মধ্যে গভীর প্রেম-ঘৃণার সম্পর্ক যা তাদের শৈশবকালে অরুণকে অপরাধের জীবনে আটকে দেয় অরুণ কীভাবে তার পরিবার এবং প্রেমের মধ্যে চয়ন করে গল্পের সূত্রপাত করে।
প্রযোজনা
১৯৯৬ সালের শেষের দিকে এ আর রহমান তিনটি তামিল চলচ্চিত্রের সঙ্গীত পরিচালনার জন্য স্বাক্ষরিত হন; তার বন্ধুদ্বয় আর এম শেঠ এবং আনসার আলী লাভ লেটার নামের একটি চলচ্চিত্র বানাতে যাচ্ছিলেন এবং এ আর রহমান চলচ্চিত্রটির সঙ্গীত পরিচালনার জন্য স্বাক্ষরিত হতে যেয়েও হননি। এ আর রহমান তামিল চলচ্চিত্র পরিচালক কে এস রবিকে বলেন একটি ভালো তামিল চলচ্চিত্র পরিচালনার জন্য, রবি আগে মিঃ রোমিও (১৯৯৬) চলচ্চিত্রে এ আর রহমানকে দিয়ে সঙ্গীত পরিচালনা করিয়েছিলেন। লাভ লেটার আলোর মুখ দেখতে পায়িনি; চলচ্চিত্রটি প্রযোজনার সমস্যায় পড়ছিলো এবং অরবিন্দ স্বামী অভিনীত আরো তিনটি চলচ্চিত্র প্রযোজনার সমস্যায় পড়েছিলো। লাভ লেটার চলচ্চিত্রটির শিরোনাম পরিবর্তন করে পরে এন সোয়াসা কাট্রে রাখা হয়েছিলো। ঈশা কোপিকর এর প্রথম চলচ্চিত্র হতে যাচ্ছিলো এটি কিন্তু মুক্তি প্রযোজনার বিলম্বের কারণে ঈশা অভিনীত অন্যান্য চলচ্চিত্র আগেই মুক্তি পেয়ে যায়। তামিল চলচ্চিত্র পরিচালক কাদির যিনি কাদালার দিনাম (১৯৯৯) চলচ্চিত্রের জন্য স্মরণীয় হন তিনি কে এস রবিকে তার এন সোয়াসা কাট্রেতে ঈশাকে নেওয়ার জন্য বলেছিলেন।
দক্ষিণজোরি দক্ষিণস
দক্ষিণজোরি দক্ষিণস (Khajoori Khas) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দক্ষিণজোরি দক্ষিণস শহরের জনসংখ্যা হল ৪৫,০৯০ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৫৩%, । পুরুষদের মধ্যে সাক্ষরতার হার ৬০%, এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে দক্ষিণজোরি দক্ষিণস এর সাক্ষরতার হার কম।
এই শহরের জনসংখ্যার ২০% হল ৬ বছর বা তার কম বয়সী।
পশ্চিমা পানকাপাসি
পশ্চিমা পানকাপাসি নাচুনে বাজ বা জলার চিল বা পানচিল (Eurasian Marsh Harrier), বৈজ্ঞানিক নাম:Circus aeruginosus হচ্ছে একটি শিকারি পাখির প্রজাতি।বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বিবরণ
পশ্চিমা নাচুনে বাজের পুরুষের ওজন  প্রস্থ  উচ্চতা  আর স্ত্রীর  ।
সীমা জয়েন্ডা
সীমা জয়েন্ডা  (দারিঃ سیما جوینده) একজন আফগান নারী রাজনীতিবিদ। তিনি কাবুল প্রদেশের ডেপুটি গভর্নর এবং পূর্বে ঘোর প্রদেশের গভর্নর ছিলেন। ২০১৫ সালের নভেম্বর পর্যন্ত, আফগানিস্তানের প্রাদেশিক গভর্নর পদে অধিষ্ঠিত দুই নারীর একজন তিনি। সীমা চাকরিতে সাঈদ আনোয়ার রহমতির স্থলাভিষিক্ত হন।
প্রথম জীবন
মির্জা গুল আকা খানের মেয়ে সীমা জয়েন্ডা ১৯৭১ সালে আফগানিস্তানের ঘোর প্রদেশের ফিরোজ কোহে জন্মগ্রহণ করেন। তিনি বিবাহিত এবং নয় সন্তানের জননী। জয়েন্ডা দারি, পশতু এবং ইংরেজিতে কথা বলতে পারেন। জয়েন্ডা ২০০৫ সালে ঘোর প্রদেশের টেগা টেমর উচ্চ বিদ্যালয়ে তার প্রাথমিক ও মাধ্যমিক শিক্ষা শেষ করে ২০০৯ সালে টিচার্স ট্রেনিং ইনস্টিটিউট অফ ঘোর থেকে ১৪তম শ্রেণীর সার্টিফিকেট অর্জন করেন।
ক্যারিয়ার
জয়েন্ডা মহিলা সংস্থা বিশেষ করে নারীর ক্ষমতায়নের জন্য অবদান রাখার প্রোগ্রামগুলির সাথে কাজ করেছে। তিনি তালিবান শাসনের অধীনে একজন শিক্ষক হিসেবে কাজ করেছিলেন এবং মেয়েদের নিম্নশ্রেণির পাঠক্রম দিতেন। তালিবানদের পতনের পর তিনি ঘোর প্রদেশের উচ্চ বিদ্যালয়গুলিতে শিক্ষক হিসেবে কাজ করতে থাকেন। ঘোরের গভর্নর অফিস ও গ্রামীণ উন্নয়ন বিভাগ সহ সরকারি অফিসগুলিতে তিনি কাজ করেছেন। আফগানিস্তানে নারীর ক্ষমতায়নের  জন্য  কাজ করতে গিয়ে তিনি দুই বছরেরও বেশি সময় ধরে আধা-সরকারী বিশেষ করে গ্রামীণ উন্নয়ন সংস্থার প্রাদেশিক প্রশিক্ষক হিসেবে বেসরকারি অফিসগুলিতেও কাজ করেছেন। ২০০২ সালে তিনি লয়া জিরগার জরুরী নির্বাচন এবং ২০০৩ সালে লয়া জিরগার নির্বাচনে অংশগ্রহণ করেছিলেন।
জয়েন্ডা ২০১৫ সালের জুন মাসে ঘোর প্রদেশের গভর্নর নিযুক্ত হন।  হুমকি ও চাপের মুখে তাকে ২০১৫ সালের ডিসেম্বরে পদ থেকে অপসারণ করা হয় এবং ডিসেম্বর ২০১৫ সালে কাবুল প্রদেশের ডেপুটি গভর্নর নিযুক্ত হন।
সন্দীপন পাঠশালা
কাহিনি-সারাংশ
সন্দীপন পাঠশালা উপন্যাসের আখ্যানবস্তুর সূচনাকাল ১৮৯৩-৯৪ সাল। চাষির ছেলে সীতানাথ ম্যাট্রিকুলেশন পরীক্ষায় অকৃতকার্য হলেও গ্রামে শিক্ষা বিস্তারে জীবন উৎসর্গিত করার সিদ্ধান্ত নেয়। ১৯১৯ সালে সে গ্রামে একটি পাঠশালা খোলে। কিন্তু তার পাঠশালা চালানোর প্রাথমিক প্রয়াসটি উচ্চবর্ণীয় গ্রামবাসীদের ঈর্ষার কারণে ব্যর্থতায় পর্যবসিত হয়। তারা পুলিশকে খবর দেয় যে, সীতানাথ চরকা কাটেন এবং জাতীয়তাবাদী ধ্যানধারণা প্রচার করেন। একজন নিম্নবর্ণীয়ের শিক্ষাদানের প্রয়াস তাদের চোখে ঔদ্ধত্য মনে হয়েছিল। সীতানাথের পৃষ্ঠপোষক ছিলেন গ্রামের বিধবা জমিদার-পত্নী। তাঁর পুত্র ধীরানন্দ ছিলেন সীতানাথের প্রাক্তন ছাত্র। ১৯২১ সালে ধীরানন্দ গ্রেফতার হন। পুলিশ সীতানাথকে পাঠশালাটি বন্ধ করে দিতে বাধ্য করে। কিন্তু সীতানাথ খোলা আকাশের নিচে গাছের তলায় আর একটি পাঠশালা স্থাপন করে। তাঁর ছাত্ররা ছিল গ্রামের দরিদ্রতম পরিবারগুলির সন্তান। তাঁর একজন ছাত্র বৃত্তিও লাভ করে। বহু বাধাবিঘ্ন অতিক্রম করে এবং তীব্র দারিদ্র্যের মধ্যেও সীতানাথ পাঠশালাটি চালিয়ে যান। তাঁর ব্যক্তিগত জীবন সম্পূর্ণ উপেক্ষিতই থেকে যায়। ১৯৩০ সালে একটি সম্মেলনে গ্রামে গ্রামে অবৈতনিক প্রাথমিক বিদ্যালয় স্থাপনের সিদ্ধান্ত গৃহীত হলে সীতানাথ নিজেকে পুরষ্কৃত মনে করেন। তাঁর চোখের অসুখ ধরা পড়ে এবং তিনি প্রায় অন্ধ হয়ে গেলে অবসর গ্রহণে বাধ্য হন। ইতিমধ্যে তাঁর স্ত্রীর মৃত্যু ঘটে এবং তাঁর একমাত্র কন্যা রত্না বিধবা হয়। সীতানাথ নিজের নিয়তি মেনে নেওয়ার চেষ্টা করতে থাকেন। ১৯৪৭ সালে দেশ স্বাধীন হল। ধীরানন্দ তখন নামকরা লেখক। তিনি সীতানাথের সঙ্গে দেখা করতে এলেন। সীতানাথকে কলকাতায় নিয়ে যেতে চাইলেন চক্ষু পরীক্ষা করার জন্য। সীতানাথ যেতে চাইলেন না। বললেন, "কি দেখব চোখ দিয়ে? রত্নার বিধবা মূর্তি? থাক্। অন্ধ চোখে আমি ভগবানকে দেখবার চেষ্টা করব। আপনার মা বলেছিলেন – আমি পাব দেখতে। দেখি পাই কিনা।" ধীরানন্দ তাঁকে প্রণাম করলেন।
চলচ্চিত্রায়ন
১৯৪৯ সালে পরিচালক অর্ধেন্দু মুখোপাধ্যায় সন্দীপন পাঠশালা উপন্যাস অবলম্বনে একটি চলচ্চিত্র নির্মাণ করেছিলেন। এই ছবিতে মুখ্য ভূমিকায় অভিনয় করেন সুপ্রভা মুখোপাধ্যায়, মীরা সরকার, সাধন সরকার, অমিতা বসু, ভূপেন চক্রবর্তী ও জীবন মুখোপাধ্যায়। এই ছবিতে সুচিত্রা মিত্রের নেপথ্যকণ্ঠে "যদি তোর ডাক শুনে কেউ না আসে তবে একলা চলো রে" রবীন্দ্রসংগীতটি ব্যবহৃত হয়েছিল।
জাতীয় গণহত্যা স্মরণ দিবস
জাতীয় গণহত্যা দিবস' বা বাঙালি গণহত্যা স্মরণ দিবস বাংলাদেশে পালিত একটি দিবস। ১৯৭১ সালের ২৫ মার্চ রাতে পাকিস্তানি বাহিনী কর্তৃক নির্মম গণহত্যায় নিহতদের স্মরণে দিবসটি পালন করা হয়। ২০১৭ সালের ১১ মার্চ জাতীয় সংসদে দিবসটি পালনের সিদ্ধান্ত গৃহীত হয়।
ইতিহাস
১৯৭১ সালের ২৫ মার্চ কালরাতে পাকিস্তানি সামরিক বাহিনী তৎকালীন পূর্ব পাকিস্তানের (বর্তমান বাংলাদেশ) স্বাধীনতা আন্দোলনকে দমিয়ে দেওয়ার জন্য অপারেশন সার্চলাইট নামে একটি সামরিক অভিযানের মাধ্যমে দেশের প্রধান শহরের নিয়ন্ত্রণ নেওয়ার জন্য বাঙালিদের ওপর গণহত্যা চালায়, বঙ্গবন্ধু শেখ মুজিবুর রহমানকে গ্রেফতার করে পশ্চিম পাকিস্তানে নিয়ে যাওয়া হয়। অভিযান শুরু করার পূর্বে সকল বিদেশি সাংবাদিকদের পূর্ব পাকিস্তান থেকে সরিয়ে নেওয়া হয়। বাঙালিদের ওপর আক্রমণের পর গ্রেফতার হওয়ার পূর্বে ২৬ মার্চের প্রথম প্রহরে বঙ্গবন্ধু বাংলাদেশের স্বাধীনতা ঘোষণা করেন। এর মধ্য দিয়েই বাংলাদেশের স্বাধীনতা যুদ্ধ শুরু হয় এবং বাংলাদেশ স্বাধীনতা লাভ করে।
পাকিস্তানি সামরিক বাহিনী কর্তৃক অপারেশন সার্চলাইটে নিহত ও আক্রান্তদের স্মরণে ২০১৭ সালের ১১ মার্চ বাংলাদেশের জাতীয় সংসদে ২৫শে মার্চকে "গণহত্যা দিবস" হিসেবে পালন করার সিদ্ধান্ত সর্বসম্মতিক্রমে গৃহীত হয়।
আন্তর্জাতিক স্বীকৃতি
অন্তর্জাতিক ভাবে ২৫ মার্চকে গণহত্যা দিবস হিসেবে স্বীকৃতি আদায়ে কাজ করে যাচ্ছে বাংলাদেশ সরকার। ইতোমধ্যে এই অপরাধযজ্ঞকে গণহত্যা হিসেবে স্বীকৃতি দিয়েছে জেনোসাইড ওয়াচ এবং লেমকিন ইন্সটিটিউট ফর জেনোসাইড প্রিভেনশন। এছাড়া সংস্থা দুটি জাতিসঙ্ঘসহ আন্তর্জাতিক সম্প্রদায়কে বাংলাদেশে সংঘটিত গণহত্যাকে স্বীকৃতি প্রদানের জন্য আহ্বান জানিয়েছে। এই নৃশংস গণহত্যাকে আরও স্বীকৃতি দিয়েছে ইন্টারন্যাশনাল অ্যাসোসিয়েশন অব জেনোসাইড স্কলারস (আইএজিএস)। পররাষ্ট্র মন্ত্রণালয় থেকে ২৪ এপ্রিল ২০২৩ তারিখের এক সংবাদ বিজ্ঞপ্তিতে এ তথ্য জানানো হয়।
চরকাটারী ইউনিয়ন
চরকাটারী বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।
আয়তন
১ নং চরকাটারি ইউনিয়ন পরিষদের আয়তন ২৭.৫ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী চরকাটারী ইউনিয়নের মোট জনসংখ্যা ১৯,৪৬৮ জন।
সুহিলপুর এ বি এস ফাজিল মাদ্রাসা
সুহিলপুর এ বি এস ফাযিল  (ডিগ্রী) মাদ্রাসা   বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত হাজিগঞ্জ উপজেলার একটি ইসলাম ধর্মীয় উচ্চ শিক্ষাপ্রতিষ্ঠান বা মাদ্রাসা। বর্তমানে মাদ্রাসাটি ফাজিল পরীক্ষার জন্য ইসলামি আরবি বিশ্ববিদ্যালয় অধিভুক্ত।
সেরিন আব্দেলনুর
সেরিন আব্দেলনুর, (সেরিন আবদ আল-নূর নামেও বানান করা হয়; سيرين عبدالنور; জন্ম: ২১ ফেব্রুয়ারি, ১৯৭৭) হচ্ছেন লেবাননের একজন গায়িকা, অভিনেত্রী এবং মডেল।
তার প্রথম অ্যালবাম, "লিলা মিন লায়ালি" ২০০৪ সালে মুক্তি পায়। ২০০৬ সালে তিনি তার দ্বিতীয় অ্যালবাম "অ্যালিক আইউনি"কে মুক্তি দেয়; পরবর্তীতে তার প্রথম একক গান "ল বাস দে আইনি" (যদি সে আমার চোখে দেখতে পায়) ২০০৬ সালের সবচেয়ে জনপ্রিয় লেবাননী গানগুলোর মধ্যে একটি হয়ে উঠে। ১৯৯০ দশকের শেষের দিকে সেরিন আব্দেলনুর আরবি টিভি ধারাবাহিক এবং চলচ্চিত্রে অভিনয় করা শুরু করেন।
ক্যারিয়ার
১৯৯২ সালে সেরিন আব্দেলনুর তার মডেলিং ক্যারিয়ার শুরু করেন এবং ফ্যাশন ডিজাইনার ফ্যালিসিয়াস রসি, জুহাইর মুরাদ, আবেদ মাহফুজ, রেনটো বালস্ট্রা, মিরিলে ড্যাগার এবং থিয়েরি মুগলরের জন্য মডেলিং করেছেন। ২০০২ সালে বেবিড়ের রিজেন্সি প্যালেস হোটেলে সেরিন আব্দেলনুরকে শিরোনাম "মডেল অফ দ্য ওয়ার্ল্ড" প্রদান করা হয়।
১৯৯৮ সালে তিনি প্রথমবারের মতো লেবাননের ব্রডকাস্টিং কর্পোরেশনে "সামা কাচা" (১৯৯৮) এবং "সাহাৎ সাহতিন" (১৯৯৯)-এ প্রধান ভূমিকায় অভিনয় করেছেন। ২০০৩ সালে তিনি আরবি সিরিজ "দারব খেটে"-এ ইবনাতি চরিত্রে অভিনয় করেছেন এবং এই সিরিজের জন্য ২০০৬ সালে মরিস ডি'আর পুরস্কার লাভ করেন। সিরিজ "মারিয়ানা" (১৯৯৮)-এ তিনি আরও একটি গুরুত্বপূর্ণ ভূমিকা পালন করেন। ২০০৪ সালে তিনি সিরিয়াল "ঘারিবা"-এ অভিনয় করেছিলেন, এবং ২০০৭ সালে এলবিসি সিরিজ "দ্য প্রিসোনার"-এ অভিনয় করেছিলেন। ২০০৯–২০১০ সালে তিনি আবার "সারার"-এ অভিনয় করেছেন যেটি এমটিভি লেবেলের একটি সিরিজ।
২০০৮ সালে, তিনি মিশরীয় চলচ্চিত্র "রমজান মাসুরাক আবুল আলমিন হামুদা" এবং লেবাননী-মিশরীয় "স্মোক উইথআউট ফায়ার"-এ, পরের বছর মিসরীয় টিভি সিরিজ "আল আদাম"-এ এবং চলচ্চিত্র "আল মারুক" (ওমর শরীফের সাথে)-এ অভিনয় করেছেন, যা ৬৬ তম ভেনিস ফিল্ম ফেস্টিভালে দেখানো হয়েছিল। ২০১২ সালে সিরিয়ান লেবাননের সিরিজ "রুবি" তে অভিনয় করেছিলেন এবং ২০১৩ সালে তিনি "লবৎ এল-মোট" (ডেথ গেম)-এ অভিনয় করেছিলেন। ২০০৪ সালে তিনি তার প্রথম অ্যালবাম, "লেইলা মিনি এল লায়ালি" তার রেকর্ড লেবেল (রটানা)-এর সঙ্গে তার তৃতীয় অ্যালবাম ২০০৯ সালে প্রকাশ করেন।
ব্যক্তিগত জীবন
সেরিন আব্দেলনুর লেবাননের একজন ব্যবসায়ী ফরিদ রাহমের সাথে বিবাহ বন্ধনে আবদ্ধ হন। ২০১১ সালে, তিনি তার প্রথম সন্তানের জন্ম দেন, যার নাম তিনি "তালিয়া" রাখেন।
সিন্ধুদুর্গ জেলা
সিন্ধুদুর্গ  ভারতের মহারাষ্ট্রের একটি প্রশাসনিক জেলা, যা পূর্বে রত্নগিরি জেলার অন্তর্গত ছিল। জেলা সদর দফতর সিন্ধুদুর্গ ওরস এ অবস্থিত। জেলার আয়তন ৫২০৭ বর্গকিমি এবং জনসংখ্যা ৮৪৯,৬৫১ জন যার মধ্যে ১২.৫৯% শহরবাসী (২০১১ সালের জনগণ্না অনুযায়ী) । ২০১১ সালের হিসাবে এটি মহারাষ্ট্রের ৩৯টি জেলার মধ্যে সবচেয়ে কম জনবহুল জেলা ।
নামকরণের ইতিহাস
জেলার নাম হয়েছে মালওয়ানের উপকূলে একটি পাথুরে দ্বীপে অবস্থিত সিন্ধুদুর্গ (যার মানে "সমুদ্রে দুর্গ") দুর্গের নামে। সিন্ধুদর্গ দুর্গ, রাজা শিবাজী দ্বারা ষোড়শ শতকে নির্মিত একমাত্র দুর্গ যার অভ্যন্তরে শিবাজী মহারাজের মন্দির এবং শিবাজী মহারাজের হাতের ছাপ রয়েছে। সিন্ধুদুর্গ জেলায় মোট ৩৭ টি দুর্গ রয়েছে,যা মহারাষ্ট্রে জেলাগুলির মধ্যে সর্বাধিক এবং এই জেলাতে সব ধরনের দুর্গ অর্থাৎ (জলদুর্গ-সাগর), ভূমিদুর্গ (ভূমি) এবং (পাহাড়ের চূড়ায় গিরি-দুর্গ) রয়েছে।
বর্ণনা
১৯৮১ সালের ১লা মে, সিন্ধুদুর্গকে আলাদা জেলা হিসেবে ঘোষণা করা হয়। সিন্ধুদুর্গের উত্তরে রয়েছে রত্নগিরি জেলা, দক্ষিণে গোয়া রাজ্য,পশ্চিমে আরব সাগর এবং পূর্ব দিকে পশ্চিম ঘাট বা সহ্যাদ্রি পর্বতমালা পরিবৃত ও কোলহাপুর জেলা। সিন্ধুদুর্গ পশ্চিম মহারাষ্ট্রে কোঙ্কণ (উপকূলীয় অঞ্চল) এর অন্তর্ভুক্ত একটি সংকীর্ণ উপকূলীয় সমতল অংশ, যা পূর্বে পশ্চিমঘাট পর্বতমালা এবং পশ্চিমদিকে আরব সাগরের মধ্যে অবস্থিত।
জনসংখ্যার উপাত্ত
২০১১ সালের ভারতের জনগণনা অনুসারে সিন্ধুদুর্গ জেলায় জনসংখ্যাগত তথ্য] জনসংখ্যা ৮৪৯,৬৫১ জন যা কিনা প্রায় কাতেরের জনসংখ্যার সমান অথবা আমেরিকার সাউথ ডাকোটা রাজ্যের জনসংখ্যার সমান ।  জনসংখ্যার অনুযায়ী ভারতের ৬৪০ টি জেলার মধ্যে সিন্ধুদুর্গের অবস্থান ৪৭৪ তম স্থানে। জেলার জনঘনত্ব  । ২০০১-১১ এর দশকে জনসংখ্যা বৃদ্ধির হার ছিল -২.২১% । সিন্ধুদুর্গের লিঙ্গানুপাত প্রতি ১০০০ জন পুরুষের জন্য ১০৩৭ জন নারী এবং স্বাক্ষরতার হার ৮৫।৫৬%. । জেলার বেষিরভাগ অংশই গ্রাম এবং মোটামুটিভাবে গ্রামীণ জনসংখ্যা মোট জনসংখ্যার ৮৭.৪১%। সিন্ধুদুর্গ জেলার মানুষ বেশিরভাগই কোঙ্কণি ভাষার উপভাষা মালওয়ানীতে কথা বলে থাকেন যদিও মারাঠি প্রায় সবাই দক্ষ।এছাড়াও অধিকাংশ মানুষ হিন্দী ও ইংরেজি বুঝতে ও বলতে স্বচ্ছন্দ।
কৃষি ব্যবস্থা
প্রধান ফসলগুলি ধান, নারকেল, কোকাম, আম, কাজুবাদাম। বার্ষিক ফসল কোকাম, আম এবং কাজুবাদাম। জেলার মোট জমির ৭৪%, ক্ষুদ্র ও প্রান্তিক চাষীদের অধীনে। খাল এবং ছোট চ্যানেলগুলি দ্বারা সেচকৃত ভূমি মোত কৃষিভূমির মাত্র ২৩.৪৮%।
সেচ ব্যবস্থা
৩৩,৯১০ হেক্টর জমি সেচের অধীন এবং ১,০৪৩৯০ হেক্টর জমি সেচিবিহীন। ৩৮,৬৪৩ হেক্টর জমি বনভূমি। সেচের বৃহৎ প্রকল্প মাত্র 2টি (তিলারী ও তালাবা); মাঝারি প্রকল্প ৪টি; রাজ্য মালিকানাধীন ছোট প্রকল্প : ৩৩টি এবং জিলা পরিসদের মালিকানাধীন ছোট প্রকল্প প্রায় ৪৬০টি।
মৎস্য চাষ
জেলার মোট সাগর উপকূলের দৈর্ঘ্য ১২১ কিলোমিটার; মাছ ধরার এলাকা ১৬,০০০ কিমি। প্রধান মৎস্য কেন্দ্র - ৮টি যথাঃ বিজয়দুর্গ, দেবগড়, আচারা, মালওয়ান, সারজেকোট, কোচারা, ভেনগুড়লা, শিরোডা। মোট জেলের সংখ্যা ২৫৩৬৫ জন এবং মোট মাছ উৎপাদন ১৯২৭৩ মেট্রিক টন। ফিশারিজ সমবায় সমিতি রয়েছে ৩৪ টি যাদের মোট সদস্য সংখ্যা ১৪,২১৬ জন।
রন্ধনপ্রণালী
জেলার রন্ধনপ্রণালী জনপ্রিয় মালওয়ানি রান্না নামে পরিচিত। মালাওয়ানি খাবারে নারিকেল, ভাত এবং মাছ প্রধান গুরুত্বপূর্ণ খাবার। মাছ, বিশেষত বাংড়া(সলোমন) প্যাপলেট (পমফ্রেট), চিংড়ি এবং তিসিয়া (মেসেলস) মাছ খুবই জনপ্রিয়। "কোম্বড়ি ভাডে" বা "ভাডে সাগোটি" নামে পরিচিত মুরগির মাংসের একটি পদ, এখানে সবচেয়ে জনপ্রিয় এবং বিখ্যাত পদগুলির মধ্যে অন্যতম। "গোলমা" নামে শুঁটকি মাছও এখানে খুব জনপ্রিয়। "সোল কাড়ি" নামে একটি পানীয় যা কোকাম এবং নারকেলের দুধ থেকে তৈরি হয়, সিন্ধুদুর্গে তো বটেই, সমগ্র মহারাষ্ট্রেই অত্যন্ত জনপ্রিয় পানীয়।
শিক্ষা
জেলাতে বিভিন্ন শিক্ষা প্রতিষ্ঠানের সংখ্যা নিম্নরূপঃ
সমুদ্র সৈকত
রেডি শিরোদা তরকারলি মালওয়ান তালাশিল বিচ টৌদাভী বিচ বিজয় দুর্গ রামেশ্বর কোথেরওয়াদি সৈকত, নিভতি (মাহাপান - তালুক ভেনগুড়) খভনে (মাহাপান - তালুক ভেনগুড়) কান্দুরা (দাভোলি - তালুক ভেনগুড়) দেববাগ (মালওয়ান)
বিধানসভা
এই জেলার ৩ টি বিধানসভা আসন আছে। এইগুলি কাঙ্কাভলি, সাওন্তওয়াড়ি ও কুড়াল। এই সব আসনগুলি একটি মাত্র লোকসভা কেন্দ্র, রত্নগিরি-সিন্ধুদুর্গ এর অংশ ।
রেল
জেলাটি কোঙ্কণ রেলওয়ের অন্তর্গত এবং কোঙ্কণ রেলওয়ে দ্বারা [মুম্বই, [থানে]], গোয়া এবং ম্যাঙ্গালোর, কারওয়ার এরনাকুলাম, তিরুবনন্তপুরম, কোএম্বাটর, তিরুনাভেলি, হাপা, ভেরালাল, নয়াদিল্লি, জোড়পুর, পোরবন্দর এর মত দেশের অন্যান্য অংশের সাথেও সংযুক্ত,
সড়ক
সিন্ধুদুর্গ জেলাটি জাতীয় সড়ক ৬৬-র মাধ্যমে রাজধানী মুম্বাইয়ের সাথে সংযুক্ত ।এই জাতীয় সড়কটি সিন্ধুদুর্গকে প্রতিবেশী রাজ্য গোয়া ও কর্ণাটক এর সাথেও সংযুক্ত করেছে। এছাড়াও সড়কপথে কোলহাপুর, বেলগাম এবং গোয়ার সাথেও সংযুক্ত এই জেলাটি।
আকাশপথ
নিকটতম বিমানবন্দর গোয়ার ডাবোলিম বিমানবন্দর যা সাওন্তওয়াড়ি, কুড়াল এবং ভেনগূড়লে শহরগুলির থেকে খুব কাছাকাছি (80 কিলোমিটার) অবস্থিত। এছাড়াও সিন্ধুদুর্গ বিমানবন্দর নির্মাণের কাজ চলছে চিপি-পাড়ুলে অঞ্চলে
চীন-ভারত যুদ্ধ
প্রথম ভারত-চীন যুদ্ধ ভারত ও চীনের মধ্যে ১৯৬২ সালে সংঘটিত একটি যুদ্ধ। সীমানা নিয়ে বিরোধ থেকে এই যুদ্ধের সূত্রপাত হয়। যুদ্ধে চীনের কাছে ভারত পরাজিত হয়। চীন তিব্বত দখল করার পর ভারতের বর্তমান অরুণাচল প্রদেশ ও আকসাই চীনকে চীনের অন্তর্ভুক্ত এলাকা বলে দাবী করে, এভাবে যে সীমান্ত সমস্যার শুরু হয় তা শেষ পর্যন্ত যুদ্ধের সূচনা করে। যুদ্ধে চীনজয়ী হয়ে একতরফা যুদ্ধবিরতি জারি করে, আকসাই চীন দখলে রাখে কিন্তু অরুণাচল প্রদেশ ফিরিয়ে দেয়, যুদ্ধের পর ভারত সেনাবাহিনীকে শক্তিশালী করার প্রয়োজনীয়তা অনুভব করে। ভারতের শান্তিবাদী বিদেশনীতিও কিছু পরিমাণে পরিবর্তিত হয়। যুদ্ধে যুক্তরাষ্ট্র, সোভিয়েত ইউনিয়ন ও যুক্তরাজ্য ভারতকে সমর্থন করে, অন্যদিকে পাকিস্তান চীনের সঙ্গে মিত্রতা বাড়াতে সচেষ্ট হয় |
স্থান
চীন এবং ভারতের সীমারেখা যা নেপাল, সিক্কিম, অরুণাচল প্রদেশ এবং ভুটান দ্বারা তিন ভাগে বিভক্ত। এই সীমার দৈর্ঘ্য মায়ানমার থেকে ওদিকে পাকিস্তান পর্যন্ত। এই সীমারেখায় কিছু অমীমাংসিত অঞ্চল রয়েছে-- পশ্চিমে আকসাই চীন, যা সুইজারল্যান্ড এর সমান এক অঞ্চল এবং এখানে চীনের সিয়াংকিং এবং তিব্বত স্বায়ত্তশাসিত অঞ্চলের সদর রয়েছে (তিব্বত ১৯৬৫ সালে স্বায়ত্তশাসিত অঞ্চলের মর্যাদা লাভ করে), পূর্বে ভুটান এবং মায়ানমার এবং মধ্যে অরুণাচল প্রদেশ এর একাংশ। দুটি অঞ্চলই চীন ১৯৬২ সালে দখল করেছিল। অরুণাচল প্রদেশ এর পশ্চিম সিয়াং জেলার একাংশ মেচুকা উপত্যকা দখল করেছিল।
যুদ্ধ অধিকাংশ সময়েই অতি উচ্চতায় অবস্থিত স্থানে সংঘটিত হয়েছিল। আক্সাই চিন ৫,০০০ মিটার উচ্চতায় এক সল্ট প্লেটের মরুভূমি। অরুণাচল প্রদেশে ৭০০০ মিটারেরও অধিক উচ্চতায় কয়েকটি শৃংগ আছে। চীনা সেনারা অঞ্চলটির এক বৃহৎ স্থান দখল করে নিয়েছিল। প্রথম বিশ্বযুদ্ধে ইতালীয় ক্যাম্পেইনের মতো এই যুদ্ধে উভয় পক্ষেরই বহু সৈনিক শত্রুর আক্রমণের পরিবর্তে পরিবেশের প্রতিকূলতার জন্যে মৃত্যুমুখে পতিত হয় ।
পটভূমি
যুদ্ধের মূল কারণ ছিল আকসাই চিন এবং অরুণাচলের সার্বভৌমত্ব নিয়ে পারস্পরিক বিবাদ। ভারতের কাশ্মীর অংশের দাবী করা এবং চীনের ছিঞ্ছিয়াঙ অংশের দাবী করা আকসাই চিনে মধ্যে তিব্বত এবং ছিঞ্ছিয়াং কে সংযোগীকারী একটি পথ আছে। চীন এই পথ নির্মাণ করার প্রয়াস চালালে যুদ্ধের আরম্ভ হয় বলে মনে করা হয়।
আকসাই চিন
শিখ মিসলে লাদাখে অভিযান চালালে ভারত-চীন সীমারেখার পশ্চিম অংশ নির্ধারিত হয় ১৮৩৪ সালে। সেই সময় শিখ মিসলে জম্মু এবং কাশ্মীর সহ উত্তর ভারতের অধিকাংশ শাসন করত। ১৮৪২ সালে শিখ মিসলে এক চুক্তি স্বাক্ষর করে সেই সময়কার প্রচলিত সীমার পক্ষে । ১৮৪৬ সালে ব্রিটিশরা শিখদের পরাজিত করে লাদাখ দখল করে নেয়। ব্রিটিশরা চীনা কূটনীতিকদের সাথে আলোচনায় বসে সীমারেখা বিষয়ে আলোচনা করার জন্যে। পাঙং জলাশয় এবং কারাকরাম ঘাটের সীমা সুনির্দিষ্ট হলেও আকসাই চিনের অঞ্চল বিবাদত রয়ে যায় ।
সার্ভে অব ইন্ডিয়ার কর্মকর্তা ডব্লিউ এইচ জনসন 'জনসন রেখা'র প্রস্তাব করেন, আকসাই চিনকে কাশ্মীর অংশের হিসেবে দেখানোর জন্য । জনসন এই রেখার প্রস্তাব কাশ্মীরের মহারাজার সামনে পেশ করেন এবং মহারাজা নির্দিষ্ট ১৮,০০০ বর্গকিলোমিটার দাবি করেন । জনসনের প্রস্তাবকে অশুদ্ধ আখ্যা দেয়া হয়। তার প্রস্তাবিত সীমারেখাকে "patently absurd" (পেটেন্টলি এবসার্ড) আখ্যা দেয়া হয় এবং এই রেখা ভারতের বহু উত্তর পর্যন্ত দাবি করা হয় । পরে জনসন সার্ভের দায়িত্ব থেকে পদত্যাগ করেন।  মহারাজা ছাহিদুল্লাহ (এতিয়ার ছাাইদুল্লা) সেনা ঘাঁটি স্থাপন করে কয়েক বছর পর্যন্ত সংরক্ষণ করেন। সেই স্থান ভ্রমণ করা ফ্রেঞ্চিস ইয়ংহাসবেন্ডের মতে ছাহিদুল্লাহ্ এর একটি পুরণো দুর্গ ছিল। সেখানে মানুষের বাস করা একটাও ঘর ছিলনা। সেই স্থান কেবল অঘরী কির্ঘিজদের মঞ্চের মত ব্যবহার করা হত।  দুর্গটা সম্ভবত কয়েক বছর আগে কাশ্মীরীরা নির্মাণ করে। ১৮৭৮ সালে চীন ছিঞ্ছিয়াং পুনর দখল করে এবং সমস্যা সমাধানের পূর্বেই ১৮৯০ সালে তারা ছাহিদুল্লা দখল করে। ১৮৯২ সালের মধ্যে চীন কারাকরাম ঘাটিতে সীমানির্ধারক চিহ্ন স্থাপন করে।
১৯৫৪ সালের ১ জুলাই ভারতের প্রথম প্রধানমন্ত্রী জওহরলাল নেহেরু যথাযথভাবে ভারতীয় অবস্থানের কথা জানিয়েছিলেন, দাবি করেছেন যে, আকসাই চিন বহু শতাব্দী ধরে ভারতীয় লাদাখ অঞ্চলের অংশ ছিল এবং সীমানাটি (জনসন লাইনের সংজ্ঞা অনুসারে) অ-আলোচনা সাপেক্ষে।
১৯৫০ চামদোর যুদ্ধ
এই যুদ্ধে চীনের তিব্বত অধিকারের পর নেহেরু কিছুটা রক্ষনাত্মক কৌশল অবলম্বন করেন। তিনি চীনের সাথে সৌহার্দ্যপূর্ণ সহাবস্থানে জোর দেন। চীনের সম্ভাব্য ভারত আক্রমণ সম্পর্কে তিনি আশঙ্কা করেন।
১৯৬০ সালের বৈঠক
১৯৬০ সালে, নেহেরু ও ঝৌ এনলাইয়ের মধ্যে একটি চুক্তির ভিত্তিতে, ভারত ও চীন কর্তৃপক্ষ সীমান্ত বিরোধ নিষ্পত্তি করার জন্য আলোচনা করে। পশ্চিমাঞ্চলীয় সীমান্ত নির্ধারণকারী প্রধান অঞ্চলগুলোতে ভারত ও চীন দ্বিমত পোষণ করেছিল।
১৯৬২, জুলাই - আগস্ট
১০ জুলাই ১৯৬২ সালে, ৩৫০ জন চীনা সেনা চুশূল (ম্যাকমোহন লাইনের উত্তরে) একটি ভারতীয় চৌকোকে ঘিরে ফেলেছিল, তবে লাউডস্পিকারের মাধ্যমে উত্তপ্ত বিতর্কের পরে তা প্রত্যাহার করে নিয়েছিল।
২২ জুলাই, ভারতীয় সেনাদের বিতর্কিত অঞ্চলে ইতোমধ্যে প্রতিষ্ঠিত চীনা সেনাদের পিছনে ঠেলে দেওয়ার জন্য ফরওয়ার্ড নীতি বাড়ানো হয়েছিল। যেখানে ভারতীয় সেনাদের আগে কেবল আত্মরক্ষার জন্য গুলি চালানোর নির্দেশ দেওয়া হয়েছিল, সেখানে সব পোস্ট কমান্ডারকে এখন হুমকি দিলে চীনা বাহিনীর উপর গুলি চালানোর বিচক্ষণতা দেওয়া হয়েছিল। আগস্টে, চীনা সেনাবাহিনী ম্যাকমোহন সীমা ধরে তার যুদ্ধ প্রস্তুতি উন্নত করে এবং গোলাবারুদ, অস্ত্র এবং জ্বালানী মজুত করতে শুরু করে।
১৯৬২, অক্টোবর
আসন্ন কিউবান ক্ষেপণাস্ত্রের সঙ্কট সম্পর্কে তার পূর্বসূচী দেখে, মাও সেতুং কমপক্ষে সাময়িকভাবে ভারতকে সমর্থন করার রাশিয়ার নীতি ফিরিয়ে দেওয়ার জন্য সোভিয়েত ইউনিয়নের কমিউনিস্ট পার্টির প্রথম সেক্রেটারি নিকিতা ক্রুশ্চেভকে প্ররোচিত করতে সক্ষম হন।
থাগ-লা দ্বন্দ্ব
৮ই সেপ্টেম্বর, ৬০ সদস্যের শক্তিশালী পিএলএ ইউনিটটি থাগ-লার দক্ষিণ দিকে অবতরণ করে এবং অবস্থানগুলি দখল করে যেগুলি তাওয়াং জেলার ধোলায় একটি ভারতীয় পোস্টকে প্রাধান্য দিয়েছিল। সেখানে কোনো গুলির আদান-প্রদান করা হয়নি, তবে নেহেরু গণমাধ্যমকে বলেছিলেন যে "আমাদের অঞ্চলকে মুক্ত করার" জন্য ভারতীয় সেনাবাহিনীর নির্দেশনা রয়েছে এবং সেনাবাহিনীকে শক্তি প্রয়োগের বিবেচনা দেওয়া হয়েছিল। ১১ সেপ্টেম্বর, সিদ্ধান্ত নেওয়া হয়েছিল যে "সমস্ত সামরিক পোস্ট এবং টহলকে ভারতীয় ভূখণ্ডে প্রবেশকারী যে কোনও সশস্ত্র চীনাকে গুলি চালানোর অনুমতি দেওয়া হয়েছিল"।
থাগ-লা দখল করার অপারেশনটি ত্রুটিযুক্ত ছিল যে নেহেরুর নির্দেশনা অস্পষ্ট ছিল এবং এর কারণে এটি খুব ধীরে ধীরে চলছে। এগুলি ছাড়াও প্রতিটি মানুষকে দীর্ঘ ট্রেকের উপরে 35 কেজি (77 পাউন্ড) বহন করতে হয়েছিল এবং এটি প্রতিক্রিয়াটি গুরুতরভাবে হ্রাস করে। ভারতীয় ব্যাটালিয়ন দ্বন্দ্বের স্থানে পৌঁছার পরে, চীনা ইউনিটগুলি নামকা চু নদীর তীর দুটি নিয়ন্ত্রণ করেছিল। ২০ সেপ্টেম্বর, চীনা সেনারা ভারতীয় সেনাদের উপর গ্রেনেড নিক্ষেপ করেছিল এবং সেপ্টেম্বরের বাকী দিনগুলিতে দীর্ঘকালীন সংঘর্ষের সূত্রপাত করে এবং একটি দফায় দফায় দফায় দফায় লড়াই হয়।
৪ অক্টোবর, ব্রিজ মোহন কল থাগ লা রিজের দক্ষিণে অঞ্চলগুলিকে সুরক্ষার জন্য কিছু সেনা নিযুক্ত করেছিলেন। কৌল হারিয়ে যাওয়া ধোলায় পুনরায় প্রবেশের আগে কৌশলগতভাবে গুরুত্বপূর্ণ অবস্থান ইয়ুমতসো লা সুরক্ষিত করার সিদ্ধান্ত নিয়েছিলেন। কৌল তখন বুঝতে পেরেছিলেন যে এই আক্রমণটি মরিয়া হয়ে উঠবে তখন ভারত সরকার সর্বাত্মক যুদ্ধে একটি বৃদ্ধি বন্ধ করার চেষ্টা করেছিল। থাগ-লা অভিমুখে যাওয়া ভারতীয় সৈন্যরা পূর্বের অপ্রত্যাশিত পরিস্থিতিতে ভোগ করেছিল। তাপমাত্রা মাত্র ৫ডিগ্রি সেলসিয়াস থাকায় দুটি গুরখা সৈন্য মারা গেলেন ফুসফুসীয় শোথের কারণে।
১০ই অক্টোবর, ইয়ুমতসো লাতে ৫০ সেনার একটি ভারতীয় রাজপুত টহল প্রায় ১০০০ জন সৈন্যের একটি চীনা অবস্থানের সাথে দেখা করেছিল। ভারতীয় সৈন্যরা যুদ্ধের পক্ষে ছিল না, কারণ ইয়ুমতসো লা সমুদ্রপৃষ্ঠ থেকে ১৬,০০০ ফুট (৪,৯০০ মিটার) উপরে ছিল এবং কৌল সৈন্যদের আর্টিলারি সমর্থন দেওয়ার পরিকল্পনা করেননি। চীনা সেনারা তাদের বিশ্বাস ম্যাকমাহন লাইনের উত্তরে বলে ভারতীয়দের উপর গুলি চালায়। ভারতীয়রা চারদিকে অবস্থিত চীনা অবস্থানগুলিতে ঘেরাও হয়ে থাকে, যা মর্টার ফায়ার ব্যবহার করেছিল। তারা প্রথম চীনা আক্রমণ আটকাতে সক্ষম হয়, এতে প্রচুর হতাহতের ঘটনা ঘটে।
এই মুহুর্তে, ভারতীয় সেনারা মর্টার এবং মেশিনগানের গুলি দিয়ে চীনাদের পিছনে ঠেলে দিতে পারে। ব্রিগেডিয়ার ডালভী সিদ্ধান্ত নেন গুলি না চালানোর, কেননা এর অর্থ হ'ল যে রাজপুত যারা এখনও চিনা পুনর্নির্মাণের অঞ্চলে ছিলেন তাদের ধ্বংস করা। তারা অসহায়ভাবে চীনাদের দ্বিতীয় হামলার জন্য প্রস্তুতি দেখেছে।  দ্বিতীয় চীনা আক্রমণে, পরিস্থিতি আশাহীন, বুঝতে পেরে ভারতীয়রা তাদের পশ্চাদপসরণ শুরু করেছিল। ভারতীয় টহলটি ২৫ জন হতাহত হয়েছিল এবং চীনা ৩৩ জন। ভারতীয়রা পিছু হটে যাওয়ার পরে চীনা সেনারা তাদের আগুন ধরেছিল এবং পশ্চাদপসরণকারী সৈন্যদের সাক্ষী হিসাবে সেনাবাহিনী সম্মানে ভারতীয় মৃতদের সমাধিত করে । যুদ্ধে ভারী লড়াইয়ের এটি প্রথম ঘটনা।
এই আক্রমণটি ভারতের পক্ষে মারাত্মক প্রভাব ফেলেছিল এবং নেহেরু বিষয়টি সমাধানের চেষ্টা করেছিলেন, তবে ১৮ ই অক্টোবরের মধ্যে এটি স্পষ্ট হয়েছিল যে চীনারা একটি বিশাল সৈন্যবাহিনী গড়ে তোলার মাধ্যমে আক্রমণ চালানোর প্রস্তুতি নিচ্ছিল। থাগ-লা রিজের দক্ষিণে অবস্থিতি পুনর্বিন্যাস ও পুনর্বহালকে সমর্থন করে খচ্চর এবং কুলিগুলির একটি দীর্ঘ লাইনও পরিলক্ষিত হয়েছিল।
চীন উদ্দেশ্য
সেপ্টেম্বরে, চীনারা তাদের ভাষ্যটিতে খোলামেলা নেহেরুর সমালোচনা করার দিকে পদক্ষেপ নিয়েছিল। নেহেরুর বিরুদ্ধে ইন্দোনেশিয়ান এবং বার্মিজ প্রেস সমালোচনার উদ্ধৃতি দেওয়ার পরে, চীনরা উপনিবেশবাদ সম্পর্কে তার মধ্যপন্থী মন্তব্যকে সমালোচনা করেছিল।
চীনের ভারতের সাথে যুদ্ধের সিদ্ধান্তকে প্রভাবিত করতে পারে এমন আরেকটি অনুমিত কারণ হ'ল সোভিয়েত-মার্কিন যুক্তরাষ্ট্র-ভারত দ্বারা ভারত ঘেরাও করা এবং চীনের বিচ্ছিন্নতা করা। এই সময় সোভিয়েত ইউনিয়ন এবং মার্কিন যুক্তরাষ্ট্রের সাথে ভারতের সম্পর্ক উভয়ই দৃঢ় ছিল, তবে সোভিয়েতরা (এবং আমেরিকানরা) কিউবার ক্ষেপণাস্ত্র সঙ্কটের দ্বারা ডুবে ছিল এবং চীন-ভারত যুদ্ধে হস্তক্ষেপ করবে না। পি বি সিনহা পরামর্শ দিয়েছেন যে চীন আক্রমণ করার জন্য অক্টোবরের আগ পর্যন্ত অপেক্ষা করেছিল কারণ যুদ্ধের সময় আমেরিকান বা সোভিয়েতের জড়িত হওয়ার কোনও সম্ভাবনা যাতে না ঘটে । যদিও ধোলায় প্রথম বড় সংঘর্ষের পরে একই দিন কিউবার আশেপাশের আমেরিকান বাহিনী সংঘটিত হয়েছিল এবং ১০ থেকে ২০ অক্টোবরের মধ্যে চীন গঠনের ঘটনাটি মার্কিন যুক্তরাষ্ট্রে কিউবার বিরুদ্ধে অবরোধ প্রতিষ্ঠার সাথে মিলিত হয়েছিল, যা ২০ অক্টোবর থেকে শুরু হয়েছিল, চীনারা সম্ভবত কিউবার কী হবে তা তারা অনুমান করার আগেই এ জন্য প্রস্তুত ছিল। আরেকটি ব্যাখ্যা হ'ল ততদিনে ১৯৫৮ সালের দ্বিতীয় তাইওয়ান প্রণালীর দ্বন্দ্ব হ্রাস পেয়েছে।
সামরিক পরিকল্পনা
ভারতীয় পক্ষ বিশ্বস্ত ছিল যে যুদ্ধের সূত্রপাত হবে না এবং খুব কম প্রস্তুতিও নেওয়া হবে। এই সংঘাতের অঞ্চলে ভারতের সেনাবাহিনীর মাত্র দুটি বিভাগ ছিল। ১৯৬২ সালের আগস্টে ব্রিগেডিয়ার ডি কে পালিত দাবি করেছিলেন যে অদূর ভবিষ্যতে চীনের সাথে যুদ্ধকে অস্বীকার করা যেতে পারে। এমনকি ১৯৬২ সালের সেপ্টেম্বরে, যখন ভারতীয় সৈন্যদের থাগ লা থেকে "চীনাদের বহিষ্কার" করার আদেশ দেওয়া হয়েছিল, মেজর জেনারেল জে এস এস ধীলন এই মতামত প্রকাশ করেছিলেন যে "লাদাখের অভিজ্ঞতা থেকে বোঝা গিয়েছিল যে চীনারা লক্ষ্য করে কয়েক রাউন্ড গুলি চালিয়ে যাওয়ার ফলে তারা পালিয়ে যেতে পারে।
তৎকালীন সম্প্রতি ঘোষিত সিআইএ দলিলগুলি যা সে সময় সংকলিত হয়েছিল যেগুলি প্রকাশ করে যে চীনা ক্ষমতা সম্পর্কে ভারতের অনুমানগুলি তাদের অর্থনৈতিক প্রবৃদ্ধির পক্ষে তাদের সেনাবাহিনীকে অবহেলা করেছে। দাবি করা হয় যে নেহেরুর পরিবর্তে যদি আরও সামরিক মনোভাবের লোক থাকত তবে ভারত চীন থেকে পাল্টা আক্রমণের হুমকির জন্য প্রস্তুত থাকতে পারে।
১৯৬২ সালের ৬ই অক্টোবর চীনা নেতৃত্বের সভা হয়। লিন বিয়াও জানিয়েছে যে পিএলএর গোয়েন্দা সংস্থাগুলি নির্ধারণ করেছে যে ১০ই অক্টোবর (অপারেশন লেঘর্ন) ভারতীয় ইউনিটগুলি থাগ লাতে চীনা অবস্থানগুলিকে আক্রমণ করতে পারে। চীনা নেতৃত্ব এবং কেন্দ্রীয় সামরিক কাউন্সিল যুদ্ধের সিদ্ধান্ত নিয়েছিল ভারত থেকে অনুভূত সামরিক আগ্রাসনের শাস্তি দিতে বৃহত আকারে আক্রমণ চালানোর জন্য। বেইজিংয়ে, আসন্ন সংঘাতের পরিকল্পনা করার জন্য চীনা সামরিক বাহিনীর একটি বৃহত্তর সভা আহ্বান করা হয়েছিল।
মাও এবং চীন নেতৃত্ব যুদ্ধের লক্ষ্যে একটি নির্দেশনা জারি করেছিলেন। পূর্ব সেক্টরে একটি মূল আক্রমণ শুরু হবে, যা পশ্চিমাঞ্চলে একটি ছোট হামলার সাথে সমন্বিত হবে। পূর্ব সেক্টরে চীনের দাবিদার অঞ্চলগুলিতে থাকা সমস্ত ভারতীয় সেনাকে বহিষ্কার করা হবে এবং একতরফাভাবে চীনা যুদ্ধবিরতি ও প্রত্যাহারের মাধ্যমে যুদ্ধের সমাপ্তি হবে, তারপরে আলোচনার টেবিলে ফিরে আসবে। চীন অনুধাবন করে ভারত নিরপেক্ষ আন্দোলনের নেতৃত্ব দিয়েছিল, নেহেরু আন্তর্জাতিক মর্যাদাবোধ উপভোগ করেছিলেন এবং চীনকে আরও বড় সামরিক হিসাবে আক্রমণকারী হিসাবে চিত্রিত করা হবে। তিনি বলেছিলেন যে একটি সু-যুদ্ধিত যুদ্ধ ভারতের সাথে "কমপক্ষে তিরিশ বছরের শান্তির নিশ্চয়তা দেবে" এবং ব্যয়গুলি পরিশোধের সুবিধাগুলি স্থির করেছে।
যুদ্ধের প্রস্তুতির জন্য চীন হংকংয়ের কাছ থেকে উল্লেখযোগ্য পরিমাণে ভারতীয় রুপির মুদ্রাও কিনেছে বলে জানা যায় ।
৮ ই অক্টোবর, প্রবীণ এবং অভিজাত সেনাবিভাগগুলি চেঙ্গদু এবং লানজহু সামরিক অঞ্চল থেকে তিব্বতে চলে যাওয়ার প্রস্তুতি নেওয়ার আদেশ দেওয়া হয়েছিল।
১২ই অক্টোবর, নেহেরু ঘোষণা করেছিলেন যে তিনি ভারতীয় সেনাকে "চীনা আক্রমণকারীদের নেফা ভারতীয় অঞ্চল থেকে সাফ করার" নির্দেশ দিয়েছিলেন এবং নির্দেশ জারিকরতে কৌলের সাথে ব্যক্তিগতভাবে সাক্ষাত করেছিলেন।
১৪ ই অক্টোবর, পিপলস ডেইলি-র একটি সম্পাদকীয় ভারতকে চীনের চূড়ান্ত সতর্কতা জারি করেছিল: "সুতরাং দেখে মনে হচ্ছে যে মিঃ নেহেরু চিনির সীমান্তরক্ষী বাহিনীকে আরও বড় আকারে আক্রমণ করার মনস্থির করেছেন। ... চিৎকার করার সময় এখন বেশি মিঃ নেহরুর কাছে যে, বিদেশী আগ্রাসন প্রতিরোধের গৌরবময় ঐতিহ্য সহকারে বীরত্বপূর্ণ চীনা সেনাবাহিনী তাদের নিজের অঞ্চল থেকে কেউ কখনই সাফ করতে পারে না ... যদি এখনও কিছু পাগল থাকে তবে যারা আমাদের উদ্দেশ্যপ্রণোদিত পরামর্শ উপেক্ষা করতে যথেষ্ট বেপরোয়া এবং এবং আরেকবার চেষ্টা করার তাগিদ দাও, ঠিক আছে, তাদের তা করা যাক ইতিহাস তার অনর্থক রায়টি উচ্চারণ করবে ... এই সঙ্কটময় মুহুর্তে ... আমরা এখনও মিঃ নেহেরুর কাছে আরও একবার আবেদন করতে চাই: ভারতীয় সেনাদের জীবনকে আপনার জুয়ার দায়ে হিসাবে ব্যবহার করবেন না। "
মার্শাল লিউ বোচেং যুদ্ধের কৌশল নির্ধারণের জন্য একটি গ্রুপের নেতৃত্ব দিয়েছিলেন। তিনি উপসংহারে পৌঁছেছিলেন যে বিরোধী ভারতীয় সেনা ভারতের সেরা অন্তর্ভুক্ত ছিল এবং বিজয় অর্জনের জন্য ক্র্যাক সেনা মোতায়েন করা উচিত এবং সিদ্ধান্ত গ্রহণযোগ্য বিজয় অর্জনের জন্য জোর কেন্দ্রীকরণের উপর নির্ভর করা উচিত। ১৬ অক্টোবর, এই যুদ্ধ পরিকল্পনাটি অনুমোদিত হয়েছিল এবং ১৮ ই অক্টোবর, পলিটব্যুরো চূড়ান্ত অনুমোদনটি একটি "আত্ম-রক্ষণাত্মক কাউন্টার-আক্রমণের" জন্য, যা ২০ শে অক্টোবরের জন্য নির্ধারিত হয়েছিল।
পশ্চিমা থিয়েটার
আকসাই চীনে, বেশ কিছু বিতর্কিত অঞ্চল ইতিমধ্যেই চৈনিক দখলদারিত্বে চলে গিয়েছিলো ।
১৯৬২ সালে ২০ই অক্টোবর, চীনারা সহজেই চিপ চ্যাপ ভ্যালি, গ্যালওয়ান ভ্যালি এবং প্যাংং লেকটি নিয়ে যায়। পশ্চিমা ফ্রন্ট বরাবর ভারতের অনেক ফাঁড়ি এবং গ্যারিসন আশেপাশের চীনা সেনাদের বিরুদ্ধে রক্ষা করতে অক্ষম ছিল। এই পদগুলিতে অবস্থানরত বেশিরভাগ ভারতীয় সেনা প্রতিরোধের প্রস্তাব দেয় তবে তারা হত্যা বা বন্দী হয়ে পড়েছিল। আগস্টে শত্রু বাহিনী দ্বারা ঘেরাও করা গ্যালওয়ান পোস্ট দ্বারা প্রমাণিত হিসাবে এই ফাঁড়িগুলির জন্য ভারতের সমর্থন আসন্ন ছিল না, তবে অবরোধিত গ্যারিসনকে মুক্তি দেওয়ার কোনও চেষ্টা করা হয়নি। ২০ শে অক্টোবরের হামলার পরে গ্যালওয়ান থেকে কিছুই শোনা যায়নি।
শীতল লড়াই
২৪ অক্টোবরের মধ্যে, চৈনিক সেনা চীনকে ভারতের উপরে কূটনৈতিকভাবে শক্ত অবস্থান দেওয়ার জন্য পূর্বে ভারত শাসিত অঞ্চলে প্রবেশ করেছিল। চীনা সেনাবাহিনীর বেশিরভাগ সংঘাতের আগে নিয়ন্ত্রণ লাইনের দক্ষিণে ষোল কিলোমিটার (10 মাইল) অগ্রসর হয়েছিল। চার দিনের লড়াইয়ের পরে তিন সপ্তাহের শীতলতা ছিল। চৌ এন-লাই নেহেরুর সাথে আলোচনার চেষ্টা করার সময় সৈন্যদের অগ্রসর হওয়া বন্ধ করার নির্দেশ দিয়েছিলেন। ভারতীয় বাহিনী অরুণাচলের সে-লা এবং বোমদি-লা-এর আশেপাশে আরও বেশি মজবুত দুর্গের অবস্থানগুলিতে পিছু হটেছিল যা আক্রমণ করা শক্ত হবে। চৌ নেহরুকে একটি চিঠি প্রেরণ করে প্রেরণ করলেন
নেহেরুর ২৭শে অক্টোবরের জবাব শান্তি ও বন্ধুত্বপূর্ণ সম্পর্ক পুনরুদ্ধারে আগ্রহ প্রকাশ করেছিলেন এবং "৮ই সেপ্টেম্বর ১৯৬২ এর সীমানায় ফিরে যাওয়ার" পরামর্শ দিয়েছে। "৪০ বা ৬০ কিলোমিটার (২৫ বা ৪০ মাইল) নির্মম সামরিক আগ্রাসনের পরে" পারস্পরিক বিশ কিলোমিটার (12 মাইল) প্রত্যাহারের বিষয়ে তিনি স্পষ্টতই উদ্বিগ্ন ছিলেন। তিনি একটি বৃহত্তর তাত্ক্ষণিক বাফার জোন তৈরি করতে চেয়েছিলেন এবং এভাবে পুনরাবৃত্তিমূলক আক্রমণাত্মক সম্ভাবনা প্রতিহত করেছিলেন। চৌ-এর ৪ নভেম্বর জবাব তার নেফার ম্যাকমাহন লাইনে ফিরে আসার ১৯৫৯ সালের প্রস্তাবটির পুনরাবৃত্তি করেছিল এবং চীনারা চিরাচরিতভাবে আকসাই চিনে ম্যাকডোনাল্ড লাইন দাবি করেছিল। চীনা সেনাবাহিনী ভারতের মাটিতে নিজেদের বজায় রেখে এবং রাজনৈতিক চাপ এড়ানোর চেষ্টা করে, ভারতীয় সংসদ একটি জাতীয় জরুরি অবস্থা ঘোষণা করে এবং একটি প্রস্তাব পাস করে যাতে "ভারতের পবিত্র মাটি থেকে আক্রমণকারীদের বিতাড়িত করার" তাদের উদ্দেশ্য বলে উল্লেখ করা হয়। মার্কিন যুক্তরাষ্ট্র এবং যুক্তরাজ্য ভারতের প্রতিক্রিয়া সমর্থন করেছিল। সোভিয়েত ইউনিয়ন কিউবার ক্ষেপণাস্ত্র সংকট নিয়ে ডুবে ছিল এবং পূর্ববর্তী বছরগুলিতে যে সমর্থন দিয়েছিল তা দেয়নি। অন্যান্য মহান শক্তির সমর্থন নিয়ে, ১৪ নভেম্বর নেহেরুর চৌ-য়ের কাছে লেখা একটি চিঠি আবারও তার প্রস্তাব প্রত্যাখ্যান করেছিল।
যুদ্ধের ঘটনাপ্রবাহ
পশ্চিমা পর্বে, ১৮ই নভেম্বর চীন সেনা চুশূলে হামলা করে। ভোর ৪:৩৫ এ হামলা শুরু হয়। সকাল ৫:৪৫-এ গুরুং পাহাড়ে ২ পল্টন ভারতীয় সেনার ওপর হামলা করে। যোগাযোগ বিচ্ছিন্ন হয়ে যাওয়ায় বেস ক্যাম্পে বার্তা পৌঁছানো সম্ভব হয়নি । টহলদারীর জন্য কিছু সেনা পাঠানো হলে তারা বিপুল চীনা সেনার সম্মুখীন হয়। সকাল ৯ টায় সরাসরি গুরুং পাহাড়ে চীন হামলা করে। ভারত সেখানথেকে ও স্প্যাঙ্গুর খাদ (স্পাংগুর হ্রদ ও চুশুলের মধ্যবর্তী সমতল অঞ্চল ) সেনা প্রত্যাহার করে।
চীন অপরদিকে রেজাঙলা-তে ১২০ ভারতীয় সেনার ওপর হামলা চালিয়ে যায়। ভারতের লাইট মেশিনগান চীনের মিডিয়াম মেশিনগানের মোকাবেলায় অসমর্থ হয়। সকাল ৭ টায় সংঘর্ষের সমাপ্তি ঘটে। আরো একবার পর্যাপ্ত অস্রভাণ্ডারের অভাবে ভারতের তরফে হার স্বীকার করতে হয়। যুদ্ধে কুমায়ুন রেজিমেন্টের মেজর শয়তান সিং-এর মৃত্যু হয়। শয়তান সিং-এর নেতৃত্বে রেজাঙলা-তে চীন সেনারও বিপুল ক্ষয়ক্ষতি হয়।
পশ্চিমপর্বে মূলত এর মাধ্যমে যুদ্ধের অবসান ঘটে।
অন্যান্য রাষ্ট্রের যোগ
চীন-সোভিয়েত বিভক্ত হওয়ার সাথে সাথে মস্কো বিশেষত উন্নত মিগ যুদ্ধবিমান বিক্রি করে ভারতকে সমর্থন করার জন্য একটি বড় প্রচেষ্টা করেছিল। মার্কিন যুক্তরাষ্ট্র এবং ব্রিটেন নিজেদের এই উন্নত অস্ত্রগুলি ভারতকে বিক্রি করতে অস্বীকার করেছিল তাতে ভারত ইউএসএসআরের দিকে ফিরে যায়। ভারত এবং ইউএসএসআর ১৯৬২ সালের আগস্টে (কিউবান মিসাইল সঙ্কটের আগে) তাত্ক্ষণিকভাবে বারোটি মিগ -২১ ক্রয় এবং ভারতে এই বিমানের উৎপাদনে সোভিয়েত প্রযুক্তিগত সহায়তার জন্য একটি চুক্তিতে পৌঁছেছিল। পি আর চারির মতে, "চীন থেকে সোভিয়েত প্রযুক্তিবিদদের সরিয়ে নেওয়ার পরেই এই তুলনামূলক পরিশীলিত বিমানের উদ্দিষ্ট ভারতীয় উৎপাদন কেবল পিকিংকেই উৎসাহিত করতে পারে।" ১৯৬৪ সালে আমেরিকান বিমানের জন্য ভারতের আরও অনুরোধ প্রত্যাখ্যান করা হয়েছিল। তবে মস্কো ঋণ দিয়ে, কম খরচে ভারতের অস্ত্রশস্ত্র শিল্পকে উন্নীত করার ক্ষেত্রে প্রযুক্তিগত সহায়তা দিয়েছে। ১৯৬৪ সালের মধ্যে ভারত সোভিয়েত অস্ত্রের বড় ক্রেতা ছিল। ভারতীয় কূটনীতিক জি পার্থসারথির মতে, "মার্কিন যুক্তরাষ্ট্রের কাছ থেকে আমরা কিছুই না পেয়েই সোভিয়েত ইউনিয়ন থেকে ভারতে অস্ত্র সরবরাহ শুরু করা হয়।"